stanford-oval/wikipedia huggingface dataset:
חימקי (כדורגל)
היסטוריה > חזרה לליגת העל

חימקי חזרה לליגת העל עונה אחת לאחר מכן ולקראת עונת 2024/2025 בליגת העל הרוסית בכדורגל, החזירה שחקני עבר כמו דניס גלושאקוב ורזיאואן מירזוב, החתימה את אנטון זאבולוטני וארתור יוסופוב ומינתה את הספרדי פרנק ארטיגה למאמן הקבוצה.
קבוצת הנוער

קבוצת הנוער («Химки-2», «Химки-М») הוקמה בשנת 1999 כבית הספר לכדורגל "חימקי" ומאז 2002 התמודדה באליפות מוסקבה של ליגת הכדורגל החובבנית של רוסיה. מאז עונת 2018/19 מתמודדת בליגת הכדורגל המקצוענית של רוסיה.
כדורגל נשים

| --- | --- |
 :  ראו גם – חימקי (כדורגל נשים)
בעבר פעלה במשך עונה אחת (2007) קבוצת כדורגל נשים שהתמודדה בליגת העל הרוסית בכדורגל נשים והעפילה לחצי גמר הגביע, אך פורקה בסוף אותה עונה. בעונת 2017/2018 הועלו דיונים להקמתה מחדש.
אצטדיון הקבוצה ומתקן אימונים

לאחר שהעפילה לליגת העל הרוסית בכדורגל בעונת 2007, חימקי אירחה את משחקיה בארנה חימקי, עד שנת 2009 (מכיל 18,000 מושבים). ברם, לאחר הירידה לליגה השנייה הקבוצה עברה לאצטדיון רודינה (המכיל 5,083 מושבים) ולאחר מכן לאצטדיון חימקי החדשה, הקטן יותר ומכיל 3,066 מושבים בלבד, בעקבות שיפוץ שהחל באצטדיון רודינה. בעונת 2019/2020 חזרה לארח בארנה חימקי, לאחר שדינמו מוסקבה עזבה את האצטדיון.
מתקן האימונים של הקבוצה ממוקם בעיר קראטובו שבמחוז מוסקבה, שנפתח בתחילת שנות ה-2000 כמתקן האימונים של סאטורן, בשנות התמודדותה בליגת העל שלאחר שירדה ליגה הפך המקום למחנה האימונים של חימקי. שטח המתקן 11,5 הקטר עם 3 מגרשי כדורגל, משטח למשחקי כדורסל, כדורעף, קטרגל ואולם התעמלות. במהלך מונדיאל 2018 שימש כבסיס האימונים של פורטוגל.
הישגים לפי עונה

פרק זה טעון עדכון. אנא תרמו לוויקיפדיה .
העפילה לליגה עליונה יותר
נשרה לליגה נמוכה יותר
סיימה כסגנית או העפילה לגמר טורניר
| עונה | ליגה | מיקום | מ | נ | ש | ה | יחס | נק | גביע |
| --- | --- | --- | --- | --- | --- | --- | --- | --- | --- |
| 1996 | הליגה החובבנית, בית מרכז (מחוז מוסקבה א) | 1 | 22 | 18 | 3 | 1 | 90—6 | 57 | — |
| 1997 | הליגה החובבנית, אזור 3 | 2 | 40 | 26 | 6 | 8 | 80—38 | 84 | — |
| 1998 | הליגה השנייה, אזור מערב | 10 | 40 | 15 | 8 | 17 | 6—60 | 53 | — |
| 1999 | ליגה שנייה, מערב | 6 | 36 | 17 | 11 | 8 | 51—35 | 62 | — |
| 2000 | ליגה שנייה, מערב | 1 | 38 | 28 | 4 | 6 | 68—22 | 88 | 16 אחרונות |
| 2001 | ליגה ראשונה | 12 | 34 | 13 | 4 | 7 | 42—54 | 43 | 32 אחרונות |
| 2002 | ליגה ראשונה | 7 | 34 | 14 | 10 | 10 | 38—27 | 25 | ‏ 16 אחרונות |
| 2003 | ליגה ראשונה | 12 | 42 | 16 | 9 | 17 | 36—46 | 57 | רבע גמר |
| 2004 | ליגה ראשונה | 5 | 42 | 17 | 10 | 15 | 39—33 | 61 | ‏16 אחרונות |
| 2005 | ליגה ראשונה | 4 | 42 | 23 | 13 | 6 | 75—36 | 82 | גמר |
| 2006 | ליגה ראשונה | 1 | 42 | 30 | 9 | 3 | 83—30 | 99 | ‏32 אחרונות |
| 2007 | ליגת העל | 9 | 30 | 9 | 10 | 11 | 32—33 | 37 | 16 אחרונות |
| 2008 | ליגת העל | 14 | 30 | 6 | 9 | 15 | 34—54 | 30 | שמינית גמר |
| 2009 | ליגת העל | 16 | 30 | 2 | 4 | 24 | 20—64 | 10 | ‏16 אחרונות |
| 2010 | הליגה הרוסית הראשונה | 13 | 38 | 11 | 17 | 10 | 38—39 | 50 | 16 אחרונות |
| ‏2011/12 | הליגה הרוסית הראשונה | 11 | 38 | 13 | 9 | 1 | 47—61 | 48 | ‏16 אחרונות |
| 2012/13 | הליגה הרוסית הראשונה | ‏16 | 32 | 6 | 10 | 16 | 23—40 | 28 | שמינית גמר |
| ‏2013/14 | ליגת הכדורגל המקצוענית, אזור מערב | 3 | 32 | 16 | 10 | 6 | 67 — 37 | 58 | 32 אחרונות |
| ‏2014/15 | ליגת הכדורגל המקצוענית, אזור מערב | 4 | 30 | 15 | 9 | 6 | 42—27 | 54 | — |
| ‏2015/16 | ליגת הכדורגל המקצוענית, אזור מערב | ‏1 | 28 | 21 | 6 | 1 | 53—14 | 69 | שמינית גמר |
| ‏2016/17 | ליגת הכדורגל הלאומית | 11 | 38 | 11 | 16 | 11 | 40—47 | 47 | 16 אחרונות |
| ‏2017/18 | ליגת הכדורגל הלאומית | 13 | 32 | 10 | 6 | 16 | 28—41‏ | 36 | ‏32 האחרונות |
| ‏2018/19 | ליגת הכדורגל הלאומית | 9 | 37 | 13 | 11 | 13 | 45—48‏ | 50 | ‏32 האחרונות |
| ‏2019/20 | ליגת הכדורגל הלאומית | ‏2 | 27 | 16 | 6 | 5 | 50—19 | 54 | גמר |
| ‏2020/21 | הליגה הרוסית הראשונה | 8 | 30 | 13 | 6 | 11 | 35—39 | 45 | שמינית גמר |
| ‏2021/22 | הליגה הרוסית הראשונה | 13 | 30 | 7 | 11 | 12 | 34—47 | 32 | ‏32 האחרונות |
הישגים לפי עונה > סמל הקבוצה

סמלי הקבוצה לאורך השנים
‏1997—2004
‏2004—2006
‏2006—
סגל הקבוצה

נכון ל-17 ביולי 2022
פרק זה טעון עדכון. אנא תרמו לוויקיפדיה .
סגל הקבוצה > שחקנים מפורסמים בעבר ובהווה

אוקראינה דמיטרו פארפנוב
אסטוניה אנדריי סטפנוב
ארגנטינה לוקאס ורה
ארמניה רומן ברזובסקי
בוסניה והרצגובינה וולה טריבונוביץ'
בוסניה והרצגובינה אלדין מאקסומיץ'
בלארוס טימופיי קלאצ'וב
ברזיל גבריאל פרננדו אטץ
גאורגיה גוגיטה גוגואה
גאורגיה גיאורגי לומאיה
חוף השנהב מוחמד קונאטה
טורקמניסטן ולדימיר באיראמוב
מולדובה ויקטור גולובטנקו
מולדובה ראדו רבייה
סלובניה נסטיה צ'ך
ספרד אלכס קורדרה
סרביה ניקולה מיאילוביץ'
סרביה דראגן מרדה
קולומביה רוברט מחיה
קזחסטן דמיטרי ליאפקין
קרואטיה בוסניה והרצגובינה דראגן בלאטניאק
קרואטיה מאטה דראגיצ'ביץ'
רומניה פלורין קוסטין שואבה
רוסיה גאורגי דז'יקיה
רוסיה זלימחאן בקאייב
רוסיה יורי דרוזדוב
רוסיה אנדריי קונדראשוב
רוסיה פאבל פוגרבניאק
רוסיה אנטון זבולוטני
רוסיה רומן שירקוב
רוסיה רזיאואן מירזוב
רוסיה דניס גלושאקוב
רוסיה אנדריי טיחונוב
רוסיה רומן וורוביוב
רוסיה רנאט ינבאייב
רוסיה ייגור טיטוב
רוסיה ולדימיר בסצ'אסטניך
שוודיה פיליפ דוגרסטול
תארים והישגים

מקום 9 בעונת 2009
גמר 2005, 2020
זכייה 2006, 2024
סגנות 2020
זכייה 2020
הערות שוליים

↑  «Химки» установили рекорд ФНЛ и первого дивизиона!
↑  «Химки» выиграли Олимп-Кубок ФНЛ 2020!
↑  В «Химках» заявили об отсутствии средств на выступление в РПЛ и ФНЛ
↑  «Химки», похоже, будут играть в ПФЛ. С августа по декабрь денег нет вообще»
↑  «Химки» могут стать частным клубом. Кто будет владельцем? Инсайды «СЭ»
↑  «Химки», похоже, будут играть в ПФЛ. С августа по декабрь денег нет вообще»
↑  Министр спорта Московской области: «Химки» станут частной структурой и будут выступать в ФНЛ
↑  «Химки» объединятся с «Родиной» из-за нехватки финансирования и, скорее всего, останутся в ФНЛ
↑  Футбольный клуб "Химки" бесплатно передадут в частные руки
↑  Архив выступлений ФК «Химки-2»/«Химки-М»
↑  Молодежка «Химок» выступит в ПФЛ-Центр
ארנה חימקי
מיה מאסטרו

| --- | --- |

מאסטרו בשנת 2014
 לידה:  19 ביוני 1978 (בת 46) בואנוס איירס, ארגנטינה 
 מדינה:  ארגנטינה 
 תקופת הפעילות:  מ-1998
 http://miamaestromusic.com
 פרופיל ב-IMDb
 
מיה מאסטרו (באנגלית: Mía Maestro; נולדה ב-19 ביוני 1978) היא שחקנית וזמרת-יוצרת ארגנטינאית. היא ידועה בעיקר בשל תפקידה בתור נורה מרטינז בסדרה של FX; "הנגיף" ובתפקידה בתור נדיה סנטוס בסדרת המתח של ABC; "זהות בדויה" ובזכות תפקידה בתור כרמן בסדרת סרטי "דמדומים".
ראשית חייה

מאסטרו נולדה ב-19 ביוני 1978, בבואנוס איירס, ארגנטינה. בתם של כלכלנית ואיש עסקים, שניהם ארגנטינאים. בתחילה היא הוכשרה בארגנטינה, אך בהמשך נסעה לברלין, גרמניה לפתח רפרטואר קולי של עבודותיהם של קורט וייל והנס אייזלר.
קריירה

הופעת הבכורה הפומבית שלה הייתה בשנת 1998, בסרט "טנגו" שהיה מועמד לפרס גלובוס הזהב ולפרס האוסקר בקטגוריית הסרט הזר הטוב ביותר.
המפנה בקריירת המשחק שלה היה כשהשתתפה במחזה "The Summer Trilogy" שנכתב על ידי קרלו גולדוני, ובשנת 1998 היא קיבלה בעיר מולדתה את התפקיד הנחשק "לולו" במחזה של פרנק ודקינד - "תיבת פנדורה". היא זכתה על תפקיד זה בפרס "אייס" לאמן חדש הטוב ביותר של השנה. בשנת 2000 שיחקה בדרמה הקומית "טיימקוד" לצד סלמה הייק.
ב-2004 היא הצטרפה לצוות השחקנים של הסדרה "זהות בדויה", והשתתפה שם בשתי עונות. באותה שנה השתתפה גם בסרט ארגנטינאי בשם "הנערה הקדושה" (La Niña Santa) וכן בסרט "דרום אמריקה באופנוע" משנת 2005. בדצמבר 2005 כיכבה בווידאו קליפ לשירו של פרינס "Te Amo Corazón", שבוים על ידי חברתה סלמה הייק.
בשנת 2006 כיכבה כשחקנית משנה בסרט "פוסידון", רימייק של הסרט "הרפתקה בפוסידון" משנת 1972. ב-2008 שיחקה בקומדיה העצמאית "אנשי חזון" בכיכובו של זאק גאליפנאקיס.
מאסטרו כיכבה במחזמר אוף ברודוויי בשם "My Life as a Fairytale", המבוסס על חיו ועבודתו של הכותב האנס כריסטיאן אנדרסן. כמו כן כיכבה ב-"Cosí", המבוסס על האופרה "כך עושות כולן" של מוצרט.
מאסטרו לוהקה לתפקיד כרמן בסרטים "דמדומים 4: שחר מפציע - חלק 1" ו"דמדומים 4: שחר מפציע - חלק 2".
שיחקה כשחקנית אורחת בסדרה "צווארון לבן" בתפקיד מאיה, בעלת מסעדה.
בשנים 2014–2015 היא כיכבה בשתי העונות הראשונות בסדרת האימה "הנגיף" כד"ר נורה מרטינז. הסדרה נוצרה על ידי גיירמו דל טורו לרשת הטלוויזיה FX Networks. וכן שיחקה בתפקיד אורח בסדרה "חניבעל", בתפקיד אלגרה פזי.
בשנת 2019 הופיעה בסרט הקולנוע הארגנטינאי "סוף המאה" בתפקיד סוניה.
בשנת 2020 שיחקה לצד ריקרדו סקאמרצ'ו בסרט האימה האיטלקי "הקשר" של הבמאי דומניקו דה פאודיס.
קריירה > קריירה מוזיקלית

כיוצרת-זמרת היא הופיעה בלוס אנג'לס, ניו-יורק ובואנוס איירס, והיא בהכנות לתחילת הקלטות של מיני-אלבום ולאחריו אלבום. ב-2010 הופיעה באיסלנד כחימום לאמיליאנה טוריני. היא משתפת פעולה על הלהקה הבריטית פיית'לס ושרה בשירם "Love Is My Condition" באלבום "The Dance" ששוחרר במאי 2010.
באוקטובר 2014, יצא אלבום הבכורה של מאסטרו, "Si Agua". האלבום הוקלט באיסלנד.
חיים אישיים

מאסטרו מתגוררת כיום בלוס אנג'לס, קליפורניה.
דיסקוגרפיה > אלבומי אולפן

2014: Si Agua
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | טנגו | לאורה פואנטס |  |
| 1999 | פרויקט ונציה | דנילה |  |
| 2000 | טיימקוד | אנה פאולס |  |
| 2000 | לאסוף את השברים | קרלה |  |
| 2000 | El astillero | אישה | סרט ארגנטינאי |
| 2001 | הוטל | קריולה |  |
| 2002 | פרידה | כריסטינה קאלו |  |
| 2004 | דרום אמריקה באופנוע | צ'יצ'ינה פריירה |  |
| 2004 | La niña santa | אינס | סרט ארגנטינאי |
| 2005 | Las Mantenidas Sin Sueños | סלינה | סרט ארגנטינאי |
| 2005 | Deepwater | איריס |  |
| 2005 | Secuestro Express | קרלה | סרט ונצואלי |
| 2006 | פוסידון | אלנה מוראלס |  |
| 2007 | The Box | סשה אקלס |  |
| 2008 | Visioneers | כריזמה |  |
| 2010 | Meant to Be | ג'יג'י |  |
| 2010 | 1st Night | ניקולט |  |
| 2010 | Agua y sal | מיקיילה | סרט ארגנטינאי |
| 2011 | The Music Never Stopped | סיליה |  |
| 2011 | The Speed of Thought | אנה מנהיים |  |
| 2011 | דמדומים 4: שחר מפציע - חלק 1 | כרמן דנלי |  |
| 2012 | דמדומים 4: שחר מפציע - חלק 2 | כרמן דנלי |  |
| 2012 | בלי חוקים | דולורס ארויו |  |
| 2013 | Some Girl(s) | טיילר |  |
| 2014 | Grand Street | אנטוניה |  |
| 2019 | סוף המאה | סוניה | סרט ארגנטינאי |
| 2020 | הקשר | אמה | סרט איטלקי |
| TBA | Castro's Daughter | נטליה רבלטה קלואס (אנ') |  |
| TBA | After This Death | איזבל |  |
| TBA | The Cow Who Sang a Song Into the Future | מגדלנה |  |
פילמוגרפיה > טלוויזיה

| שנה | סרט | תפקיד | הערות |
| --- | --- | --- | --- |
| 2000 | For Love or Country: The Arturo Sandoval Story | מריאנלה | סרט טלוויזיה של HBO |
| 2001 | In the Time of the Butterflies | מריה תרזה | סרט טלוויזיה של שואוטיים |
| 2004 - 2006 | זהות בדויה | נדיה סנטוס | תפקיד אורח (עונות 3&5) תפקיד ראשי (עונה 4); 31 פרקים |
| 2005 | איש משפחה | לוקה | דיבוב; פרק: "Jungle Love" |
| 2006 | עשרת הדיברות | ציפורה | מיני-סדרה |
| 2008 | The Summit | מריה פוארטו | מיני-סדרה |
| 2008 - 2009 | Crusoe | אוליביה | 7 פרקים |
| 2012 | צווארון לבן | מיה | 2 פרקים |
| 2013 | מבוקש | מירה דובריקה | פרק: "Booked Solid" |
| 2014 - 2015 | הנגיף | ד"ר נורה מרטינז | תפקיד ראשי (עונות 2-1); 26 פרקים |
| 2015 | חניבעל | אלגרה פאזי | פרק: "Contorno" |
| 2015 | סקנדל | אליסה מרטין | 3 פרקים |
| 2018 | נאשוויל | רוזה | 2 פרקים |
| 2019 - 2021 | כנופיית המאיה | סדריקה פלומו | 9 פרקים |
| 2021 | Rise and Shine, Benedict Stone | אמיליה | סרט טלוויזיה של הולמרק |
| 2023 | אקסטרפולציות (אנ') | מריאנה קרוז | פרק: "2059: Face of God" |
הערות שוליים

↑  PRNewswire, Prince and Salma Hayek Create 'Te Amo Corazon' .
| --- | --- |
בקרת זהויות :  NLI: 987007425199205171  BNE: XX1367693  BnF: cb14201920d (data)  GND: 130207101  ISNI: 0000 0001 1632 7110  LCCN: no00030942  MusicBrainz: f3522871-ce96-49fc-beb9-0378d19b198e  NKC: osd2013757988  NTA: 395956692  SUDOC: 070269785  VIAF: 45402995   WorldCat (עם VIAF): 45402995
איירון הארט (סדרת טלוויזיה)

| --- | --- |
 מבוסס על:  דמותה של איירון הארט מאת בריאן מייקל בנדיס ומייק דיאודטו.
 סוגה:  מדע בדיוני, גיבורי-על
 יוצרים:  צ'ינקה הודג'
 שחקנים:  דומיניק ת'ורן אנתוני ראמוס ליריק רוס הארפר אנתוני מני מונטנה
 ארץ מקור:  ארצות הברית ארצות הברית
 שפות:  אנגלית
 מספר פרקים:  6
 תוכנית מקור:  כרונולוגית (MCU): "לוקי עונה 2" כרונולוגית מבחינה עלילתית: "הפנתר השחור: ואקאנדה לנצח"
 תוכנית המשך:  כרונולוגית (MCU): "אגתה: מעגל הכאוס"
 הפקה
 מפיק:  קווין פייגי
 מפיקים בפועל:  צ'ינקה הודג' ויקטוריה אלונסו
 חברת הפקה:  אולפני מארוול, Proximity Media, אולפני המאה ה-20
 הפצה:  Disney Platform Distribution
 אתר צילומים:  אטלנטה, ג׳ורג׳יה ושיקגו
 שידור
 רשת שידור:  דיסני+
 תקופת שידור מקורית:  2025–הווה 
 קישורים חיצוניים
 אתר רשמי
 דף התוכנית ב-IMDb
 
איירון הארט (באנגלית: Ironheart) היא סדרת טלוויזיה אמריקאית שנוצרה על ידי צ'ינקה הודג' עבור שירות הסטרימינג דיסני+. הסדרה מבוססת על הדמות של מארוול קומיקס באותו השם, והיא מיועדת להיות חלק מסדרות הטלוויזיה ביקום הקולנועי של מארוול בהפקת אולפני מארוול, תוך שיתוף המשכיות עם סרטי הזיכיון. הודג' משמש ככותב ראשי. הסדרה מופקת גם על ידי Proximity Media ואולפני המאה ה-20.
בסדרה מככבת השחקנית דומיניק ת'ורן בתפקיד רירי ויליאמס/איירון הארט. הסדרה הוכרזה בדצמבר 2020, יחד עם ליהוקה של ת'ורן, עם ליהוקים נוספים שנחשפו בפברואר 2022. סם ביילי ואנג'לה בארנס הצטרפו לבימוי באפריל 2022. הצילומים החלו באולפני טרילית' באטלנטה, ג'ורג'יה בתחילת יוני 2022, והתרחשו גם בשיקגו, עד אמצע אוקטובר 2022.
איירון הארט תכלול שישה פרקים. היא תהיה חלק מהשלב החמישי של היקום הקולנועי של מארוול.
שחקנים ודמויות

דומיניק ת'ורן בתפקיד רירי ויליאמס/איירונלב: סטודנטית ב-MIT וממציאה גאונה משיקגו שיצרה חליפת שריון שמתחרה בזו שבנה טוני סטארק/איירון מן .
אנתוני ראמוס בתפקיד פרקר רובינס / הברדס :בן ברית של ויליאמס הלובש ברדס המאפשר לו להתחבר לאמנויות אפלות וקסם.
אלדן ארנרייך בתפקיד ג'ו מקגיליקודי
ליריק רוס בתור נטלי וושינגטון: החברה הכי טובה של ויליאמס.
מתיו עילם בתפקיד חאווייר וושינגטון
אנג'י ווייט בתור רוני וויליאמס: אמה של רירי.
מני מונטנה בתור בן דוד ג'ון
שיי קוליי בתור סלאג
בנוסף, ג'ים ראש חוזר על תפקידו כדיקן MIT מקפטן אמריקה: מלחמת האזרחים (2016). הארפר אנתוני, זואי טרקס, ריגן עלייה, שאקירה בררה, רשידה "שידז" אולייוואלה, סוניה דניס, פול קלדרון, קרי סאמר, וסשה ברון כהן לוהקו לתפקידים לא ידועים.
הפקה > פיתוח

לסרט המבוסס על הדמות של מארוול קומיקס רירי ויליאמס/איירון הארט היה תסריט שנכתב על ידי ג'אדה רודריגז עד יולי 2018, אולם הוא לא יצא לפועל. בדצמבר 2020, נשיא אולפני מארוול קווין פייגי הכריז על סדרת הטלוויזיה של דיסני+ "איירון הארט". באפריל 2021, צ'ינקה הודג' נשכרה לשמש ככותבת הראשית של הסדרה. במרץ 2022, שחקן הסדרה אנתוני ראמוס חשף כי ראיין קוגלר, הבמאי של "הפנתר השחור" (2018) וסרט ההמשך שלו "הפנתר השחור: ואקאנדה לנצח" (2022), יהיה מעורב בהפקה; הכוכבת דומיניק ת'ורן תופיע לראשונה בתור רירי ויליאמס/איירון הארט בוואקאנדה לנצח, וחברת ההפקה של קוגלר Proximity Media הייתה אמורה לעבוד לצד אולפני מארוול בסדרות נבחרות של דיסני+ כחלק מעסקת טלוויזיה עם וולט דיסני טלוויזיה. באפריל, אושר כי Proximity Media מפיקה את הסדרה, כאשר סם ביילי ואנג'לה בארנס הצטרפו לשלושה פרקים של הסדרה. ביוני, אולפני המאה ה-20 נחשפו כמפיקים נוספים של הסדרה. איירון הארט יכלול שישה פרקים. המפיקים הבכירים בסדרה כוללים את פייגי, לואיס דספוסיטו, ויקטוריה אלונזו, בראד ווינדבהום, זואי נגלהאוט, ראיין וזינזי קוגלר, סב אוהיין והודג׳.
הפקה > כתיבה

חדר הכותבים לסדרה התחיל במאי 2021.
הפקה > ליהוק

דומיניק ת'ורן התגלתה כמי שלוהקה לתפקיד רירי ויליאמס/איירון הארט עם הכרזת הסדרה, לאחר שאולפני מארוול הציעו לה את התפקיד ללא אודישן. בפברואר 2022, אנתוני ראמוס הצטרף לסדרה ב"תפקיד מפתח" לא ידוע, לפי הדיווחים, הנבל הראשי של הסדרה. דדליין הוליווד דיווחה שהתפקיד יתרחב לפרויקטים אחרים של היקום הקולנועי של מארוול, בדומה לאופן שבו ג'ונתן מייג'ורס הופיע בתור "ההוא שנשאר" בעונה הראשונה של הסדרה "לוקי" (2021) לקראת הופעתו כקאנג הכובש ב"אנטמן והצרעה: קוונטומאניה" ( 2023). מאוחר יותר באותו חודש, ליריק רוס לוהקה כחברתה הטובה ביותר של ויליאמס. עד ליוני, הצטרפו לצוות השחקנים השחקן הצעיר הארפר אנתוני ומני מונטנה.
הפקה > צילומים

צילומי הסדרה החלו בשיקגו בסוף מאי 2022 באולפני Trilith באטלנטה, ג'ורג'יה, תחת שם העבודה Wise Guy, עם ביילי ובארנס שביימו.
הפצה

"איירון הארט" מתוכננת לצאת בדיסני פלוס, ותורכב משישה פרקים. היא תהיה חלק סאגת המולטיוורס וחלק מהשלב החמישי של היקום הקולנועי של מארוול .
מאדאם סול-טה-ואן

| --- | --- |

 לידה:  7 במרץ 1873 לואיוויל, ארצות הברית 
 פטירה:  1 בפברואר 1959 (בגיל 85) וודלנד הילס, ארצות הברית 
 מקום קבורה:  בית הקברות ולהאלה ממוריאל פארק 
 שם לידה:  Nellie Crawford 
 מדינה:  ארצות הברית 
 תקופת הפעילות:  מ-1915 
 בן או בת זוג:  רוברט ריד קונלי 
 צאצאים:  אונסט קונלי 
 פרסים והוקרה:  היכל התהילה של הקולנוענים השחורים (1986) 
 פרופיל ב-IMDb
 
מאדאם סול-טה-ואן (באנגלית: Madame Sul-Te-Wan; נולדה בשם נלי קרופורד ‏(Nellie Crawford);‏ 7 במרץ 1873 – 1 בפברואר 1959) הייתה שחקנית במה, קולנוע, וטלוויזיה אפריקאית-אמריקאית. בת לעבדים משוחררים, היא החלה את הקריירה שלה בתחום הבידור בסיבובי הופעות בחוף המזרחי עם מגוון להקות תיאטרון, ואז היא עברה לקליפורניה כדי להצטרף לתעשיית הקולנוע המתפתחת. היא נודעה בתור שחקנית אופי, והופיעה בסרטים בעלי פרופיל גבוה כגון "הולדתה של אומה" (1915) ו"אי-סובלנות" (1916), וצלחה בקלות את המעבר לסרטי קול.
הקריירה שלה ארכה כשבעה עשורים, ובשנת 1986, היא הוכנסה להיכל התהילה של הקולנוענים השחורים. סול-טה-ואן הייתה האפריקאית-אמריקאית הראשונה, מכל מגדר, לחתום על חוזה עם אולפן ולהשתתף כשחקנית מובילה בסרטים.
ביוגרפיה

נלי קרופורד נולדה בלואיוויל, קנטאקי, שבארצות הברית, להורים שהיו עבדים משוחררים - קליאון דה לונדה וסילאס קרופורד. אביה עזב את המשפחה בתחילת חייה, ואמה הפכה לכובסת בלואיוויל עבור שחקניות התיאטרון שם. נלי הצעירה הייתה מוקסמת מהחזרות שזכתה לצפות בהן במסגרת עבודתה של אמה. פעם אחת, שתי שחקניות לבנות סידרו לה כניסה לתחרות כישרונות, והיא זכתה במקום הראשון. כשהגיע לגיל בגרות, היא עברה לסינסינטי, אוהיו עם אמה, והצטרפה ללהקת תיאטרון, Three Black Cloaks, והחלה להיקרא "קריאול נל". עם הזמן, היא הקימה להקות תיאטרון משלה, ותיירה ברחבי החוף המזרחי בהופעותיה. בתקופה זו אימצה את השם "מאדאם סול-טה-ואן". לאחר שעברה לקליפורניה, מאדאם סול-טה-ואן החלה את הקריירה הקולנועית שלה בתפקידים ללא קרדיט בסרטו הקלאסי והידוע לשמצה של ד. וו. גריפית', "הולדתה של אומה" ב-1915, ובסרט האפי "אי-סובלנות" ב-1916.
בשנת 1910, נישאה סול-טה-ואן לרוברט ריד קונלי. היו להם שלושה בנים, אך קונלי נטש את משפחתו כאשר הילד השלישי היה בן שלושה שבועות. שניים מבניה, אודל ואונסט קונלי, היו לשחקנים והופיעו במספר סרטים, חלקם בהשתתפות אמם.
קריירה קולנועית מוקדמת

בעקבות תפקידיה בסרטיו של גריפית, מאדאם סול-טה-ואן שיחקה ב-1916 בתפקיד בסרט הדרמה  The Children Pay עם ליליאן גיש הצעירה, ובשנת 1917 השתתפה בסרט Stage Struck עם דורותי, אחותה של גיש.
במהלך שנות ה-1910 וה-1920, מאדאם סול-טה-ואן ביססה את עצמה בתור דמות מוכרת לציבור, כשהיא לרוב הופיעה בתפקידי "מאמי" (דמויות סטראוטיפיות של נשים שחורות כשפחות או משרתות). היא שיחקה לצד שחקנים מובילים של עידן הסרט האילם, כגון טום מיקס, לאטריס ג'וי, מאט מור, מילדרד האריס, הארי קארי, רוברט הארון, ומיי מארש. בין תפקידיה המוכרים של התקופה, הקומדיה משנת 1927 בבימויו של באסטר קיטון, College, ובשנת 1929 הסרט בבימויו של אריך פון שטרוהיים, Queen Kelly, בכיכובה של גלוריה סוונסון.
עם בוא עידן סרטי הקול, מאדאם סול-טה-וואן עשתה את המעבר בקלות יחסית, והמשיכה להופיע בלהיטים של התקופה לצד הכוכבים הבולטים, כמו קונרד נייגל, ברברה סטנוויק, פיי ריי, ריצ'רד ברתלמס, ג'יין ויימן, לואיז ריינר, מלווין דאגלס, לוסיל בול, ורוניקה לייק וקלודט קולבר. עם זאת, כאישה שחורה בעידן של ההפרדה הגזעית, היא באופן עקבי הוגבלה לתפקידים יחסית קטנים או שוליים, כמו תפקידי אסירות, נשים "ילידיות", או משרתות, כגון תפקידה בתור המשרתת הילידית בשובר הקופות משנת 1933 "קינג קונג". אך למרות המגבלות של התעשייה עבור שחקנים אפריקאים-אמריקאים, סול-טה-ואן עבדה באופן עקבי לאורך שנות ה-1930 וה-1940.
בשנת 1937, סול-טה-ואן לוהקה באחד התפקידים הנודעים שלה, בתור טיטובה בסרט Maid of Salem, דרמטיזציה של אירועי ציד המכשפות בסיילם של 1692. בסרט כיכבו קלודט קולבר, פרד מקמורי, גייל סונדרגארד, פדרו דה קורדובה, ולואיז דרסר. הסרט היה להצלחה מסחרית, וסול-טה-ואן זכתה לשבחים מן המבקרים על ביצועיה.
קריירה מאוחרת

ב-12 בספטמבר 1953, נערך משתה לכבודה של סול-טה-ואו בהוליווד. בין כ-200 האורחים היו שחקנים ידועים של התקופה, במאים ומנהלי אולפנים.
בשנת 1954, סול-טה-ואן הופיעה בדרמה המוזיקלית של אוטו פרמינגר, "כרמן ג'ונס" מול דורותי דנדרידג', הארי בלפונטה, דיאן קארול, ופרל ביילי בתור סבתה של דנדרידג'. הסרט, שכלל צוות שחקנים שכמעט כולו שחור, איפשר לסול-טה-ואן לחרוג מהדמויות הסטריאוטיפיות שגילמה במשך כארבעה עשורים, ולשחק בתפקיד בעל עומק. החיבור בין דנדרידג' וסול-טה-ואן כסבתא ונכדתה הוליד שמועות שסול-טה-ואן היא אכן סבתה של דנדרידג', אך בפועל אין יחסי קרבת משפחה בין שתי הנשים.
בגיל 77, סול-טה-ואן נישאה בפעם השנייה, למעצב הפנים הצרפתי אנטון אבנתור. נישואיהם נמשכו שלוש שנים. במהלך שנות ה-1950, כשהיא בשנות ה-80 שלה לחייה, היא המשיכה להופיע על המסך במספר סרטים שזכו לתשבחות, אם כי בשלב זה תפקידיה היו בעיקר קטנים ולעיתים ללא קרדיט. תפקידה האחרון היה בשנת 1958 בסרט ההרפתקאות של אנתוני קווין, The Buccaneer, בכיכובם של יול ברינר וצ'רלטון הסטון.
מותה

ב-1 בפברואר 1959, מאדאם סול-טה-ואן נפטרה כתוצאה משבץ מוחי בגיל 85, בבית הגמלאים של שחקני הקולנוע בוודלנד הילס, קליפורניה. היא נקברה בבית העלמין ולהאלה ממוריאל פארק בצפון הוליווד, לוס אנג'לס, קליפורניה.
מורשת

מאדאם סול-טה-ואן הוכנסה להיכל התהילה של הקולנוענים השחורים ב-1986.
לקריאה נוספת

The Ghost Walks: A Chronological History of Blacks in Show Business 1865–1910 by Henry T. Sampson, Scarecrow Press (Metuchen, New Jersey, 1988)
Black Women in America An Historical Encyclopedia. Volumes 1 and 2. Edited by Darlene Clark Hine. Copyright 1993, Carlson Publishing Inc., Brooklyn, New York ISBN 0-926019-61-9
Black Hollywood, Then and Now, NPR, February 16, 2005
הערות שוליים

↑  Lowe, Denise. An Encyclopedic Dictionary of Women in Early American Films, Haworth Press, p. 504, (2005) -
↑  Madame Sul-Te-Wan at Legacy.com
↑  Bogle, Donald (2006). Bright Boulevards, Bold Dreams: The Story of Black Hollywood. Random House, Inc. p. 7. ISBN 0-345-45419-7.
↑  Harris, Gloria G.; Cohen, Hannah S. (2012). Women Trailblazers of California: Pioneers to the Present. The History Press. p. 158. ISBN 1-609-49675-2.
↑  Bogle 2006 pp. 7–8
↑  Regester, Charlene B. (2010). African American Actresses: The Struggle for Visibility, 1900--1960. Indiana University Press. pp. 21. ISBN 0-253-00431-4.
↑  Jet magazine, October 1, 1953. "200 Attend Oldest Black Actress, Madame Sul-Te-Wan's Banquet"
↑  Bogle 2006 p.360
↑  "Madame Sul-Te-Wan, Dies At 85". Jet. Johnson Publishing Company. 15 (16): 61. 1959-02-19. ISSN 0021-5996.
| --- | --- |
בקרת זהויות :  GND: 1244377570  ISNI: 0000 0001 1889 5381  LCCN: no2011054025  VIAF: 169963998   WorldCat (עם VIAF): 169963998
משחקי הספורט המוטורי

| --- | --- |
 ענף:  ספורט מוטורי
 תאריך ייסוד:  2019
 ארגון מפעיל:  הפדרציה הבינלאומית לרכב (FIA)
 אתר רשמי
 
משחקי הספורט המוטורי (באנגלית: FIA Motorsport Games) הם אירוע של תחרויות ספורט ספורט מוטורי בקטגוריות שונות. האירוע, המאורגן של ידי הפדרציה הבינלאומית לרכב (FIA), נערך לראשונה בנובמבר 2019 באיטליה. בתחרות משתתפות נבחרות המייצגת את המדינות השונות החברות בפדרציה.
היסטוריה

הרעיון לקיום המשחקים המוטוריים הוצג לראשונה במהלך חודש יוני 2019. המשחקים הראשונים התקיימו במסלול וללונגה, הסמוך לרומא. התחרויות נערכו בשש קטגוריות: טורינד, גרנד-טורינג, פורמולה 4, סלאלום קארטינג, דריפט ותחרויות סימולטורים. בתחרויות השתתפו נהגי מרוצים מ-49 מדינות, ביניהן ישראל.
סבב המשחקים השני תוכנן להתקיים באוקטובר 2020 במרסיי, אך נדחה בשל התפרצות מגפת הקורונה בעולם והתקיים לבסוף באוקטובר 2022. הסבב השלישי צפוי להתקיים באוקטובר 2024 בספרד.
| שנה | מארחת | תאריכים | מסלול מרוצים | קטגוריות | מתחרים> סה"כ | מתחרים> גברים | מתחרים> נשים | אירועים | מדינות | זוכה |
| --- | --- | --- | --- | --- | --- | --- | --- | --- | --- | --- |
| 2019 | איטליה רומא | 1–3 בנובמבר | מסלול ווללונגה | 6 | 194 | 162 | 32 | 6 | 50 | רוסיה |
| 2022 | צרפת מרסיי | 26–30 באוקטובר | מסלול פול רישאר | 16 | 475 | 397 | 78 | 16 | 72 | איטליה |
| 2024 | ספרד ולנסיה | 24–27 באוקטובר | מסלול ריקרדו טורמו | 16 | - | - | - | 26 | - | - |
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | איטליה איטליה | 4 | 1 | 1 | 6 |
| 2 | הולנד הולנד | 3 | 1 | 0 | 4 |
| 3 | צרפת צרפת | 3 | 0 | 0 | 3 |
| 4 | בלגיה בלגיה | 2 | 3 | 2 | 7 |
| 5 | גרמניה גרמניה | 2 | 2 | 0 | 4 |
| 6 | אוסטרליה אוסטרליה | 2 | 0 | 1 | 3 |
| 7 | רוסיה רוסיה | 1 | 0 | 2 | 3 |
| 8 | בריטניה בריטניה | 1 | 0 | 1 | 2 |
| 9 | פרו פרו | 1 | 0 | 0 | 1 |
| 10 | יפן יפן | 1 | 0 | 0 | 1 |
| 11 | לטביה לטביה | 1 | 0 | 0 | 1 |
| 12 | אוקראינה אוקראינה | 1 | 0 | 0 | 1 |
| 13 | ספרד ספרד | 0 | 4 | 4 | 8 |
| 14 | צ'כיה צ'כיה | 0 | 2 | 1 | 3 |
| 15 | פולין פולין | 0 | 1 | 2 | 3 |
| 16 | סלובקיה סלובקיה | 0 | 1 | 1 | 2 |
| 17 | שוודיה שוודיה | 0 | 1 | 1 | 2 |
| 18 | סרי לנקה סרי לנקה | 0 | 1 | 0 | 1 |
| 19 | ברזיל ברזיל | 0 | 1 | 0 | 1 |
| 20 | קוסטה ריקה קוסטה ריקה | 0 | 1 | 0 | 1 |